በኤፌሶን ምዕራፍ 4 እና ምዕራፍ 5 ውስጥ የሚገኙ አንዳንድ ንጽጽሮችን የሚያሳየውን ሠንጠረዥ መመርመሩን አስደሳችና ጠቃሚ ሆኖ እንደምታገኘው እርግጠኞች ነን። እያንዳንዱን ንጽጽር ስታነብ ስለ ራስህ ሕይወት አስብ። እንዲሁም እንደሚከተለው እያልክ ራስህን ጠይቅ፦ ‘በሐቀኝነት ውስጤን ስመረምር ዝንባሌዬ ምንድን ነው? እንዲህ ዓይነት ወይም ተመሳሳይ ሁኔታ ቢያጋጥመኝ ምን አደርጋለሁ? ሰዎች ከሁለቱ ንጽጽሮች የትኛው ጋ ይመድቡኛል?’ ከንጽጽሮቹ መካከል በአንዱ ላይ ይበልጥ ልትሠራበት እንደምትችል ከተሰማህ ያወቅከውን ነገር ተግባራዊ ለማድረግ ጥረት አድርግ። በዚህ መንገድ ከንጽጽሩ ጥቅም እንድታገኝ እናበረታታሃለን።
